OpenLLM-France/wikimedia huggingface dataset:
# Rastreig de contactes

En l'assistència sanitària, el rastreig de contactes és l'activitat consistent a identificar les persones que han estat en contacte amb una altra que se suposa que està infectada, amb la finalitat d'evitar que, si elles també s'han infectat, en puguin infectar d'altres. Els contactes identificats han de fer quarantena durant el temps que es calcula que podrien infectar altres persones. Es tracta d'una activitat clau que s'ha emprat des de fa molt de temps per a controlar la propagació de malalties infeccioses.
Els passos principals del rastreig de contactes són:
La identificació dels contactes es pot fer manualment o automàticament. En el primer cas, la persona presumiblement infectada comunica els contactes, normalment mitjançant una entrevista amb professionals sanitaris. En el segon cas, els contactes s'identifiquen usant eines informàtiques, sense la intervenció de les persones. En aquest darrer cas, es diu que el rastreig de contactes és digital.

## Referències

* 1 2 WHO Headquarters (HQ) «Contact tracing in the context of COVID-19». WHO/2019-nCoV/Contact_Tracing/2021.1, 01-02-2021.
* ↑ European Centre for Disease Prevention and Control «[https://www.ecdc.europa.eu/sites/default/files/documents/covid-19-contact-tracing-public-health-management-third-update.pdf Contact tracing: public health management of persons, including healthcare workers, who have had contact with COVID-19 cases in the European Union – third update]». Stockholm: ECDC, 18-11-2020.
* ↑ «Interim Guidance on Developing a COVID-19 Case Investigation & Contact Tracing Plan: Overview» (en anglès). CDC Centers for disease control and prevention, Feb. 18, 2021. [Consulta: 11 abril 2021].
* ↑ Sub-direcció General de Vigilància i Resposta a Emergències de Salut Pública. «Procediment d’actuació enfront de casos d’infecció pel nou coronavirus SARS-CoV-2». Sub-direcció General de Vigilància i Resposta a Emergències de Salut Pública. Secretaria de Salut Pública de Catalunya, 02-03-2021. Arxivat de l'original el 2021-03-06 [Consulta: 11 abril 2021].
* ↑ Robert A. Kleinman, Colin Merkel «Digital contact tracing for COVID-19». CMAJ 192 (24) E653-E656; DOI: 10.1503/cmaj.200922, 01-06-2020.
# Llau dels Tolls de la Gavarnera

La llau dels Tolls de la Gavarnera és una llau de l'antic terme d'Hortoneda de la Conca, actualment integrant del municipi de Conca de Dalt, al Pallars Jussà. És al vessant del poble d'Hortoneda, però més a prop del de Pessonada.
Es forma a 1.442,5 metres d'altitud, al vessant de llevant de la part meridional de la Serra del Banyader, al nord-oest de l'Obaga de la Gavarnera. Des d'aquell lloc davalla cap a llevant, decantant-se lleugerament cap al nord, per abocar-se aviat en la llau de la Gavarnera a migdia de la Solana de la Culla de Xoca.

## Enllaços externs

* Institut Cartogràfic de Catalunya; cal fer dos passos d'aproximació
# Laemanctus

Laemanctus és un gènere de sauròpsids (rèptils) escatosos de la família Corytophanidae de distribució neotropical.

## Taxonomia

El gènere consisteix en dues espècies conegudes amb sis subespècies:
* Laemanctus longipes Wiegmann, 1834
   * Laemanctus longipes deborrei Boulenger, 1877
   * Laemanctus longipes longipes Wiegmann, 1834
   * Laemanctus longipes waltersi Schmidt, 1933
* Laemanctus serratus Cope, 1864
   * Laemanctus serratus alticoronatus Cope, 1866
   * Laemanctus serratus mccoyi Pérez-Higareda i Vogt, 1985
   * Laemanctus serratus serratus Cope, 1864
* Laemanctus julioi Mccranie, 2018

## Referències

* ↑ The Reptile Database - Laemanctus
# La Seca

«La Seca» té aquests significats:
* La Seca (Barcelona), antiga casa de moneda.
* La Seca (Valladolid), municipi de la província de Valladolid.
# La nouvelle manga

La Nouvelle Manga és un estil de còmic que combina influències del còmic francobelga i el manga.

## Història, concepte i actors d'aquest moviment transcultural

L'expressió nou manga, inventada pel japonès Kiyoshi Kusumi, redactor en cap a l'època de Comickers, es va utilitzar per primera vegada per definir l'única obra de Frédéric Boilet: “Manga Nouvelle Vague no tanjō! » (漫画ヌーヴェルヴァーグの誕生！?, "Naixement del manga New Wave!").
Per a Frédéric Boilet i la resta de participants, hi ha ponts a crear entre còmics japonesos i europeus, almenys entre còmics d'autors d'aquests països. Segons ells, el còmic europeu s'ha limitat durant molt de temps a temes extraordinaris (trencant amb l'ordinari, el quotidià) com ara la ciència-ficció, les històries històriques o d'aventures, mentre que el seu homòleg japonès utilitzaria més el tema de la vida quotidiana, encara que aquestes obres siguin poc traduït a Europa.
Associat més o menys llunyà amb les produccions i debats al voltant del Nou Manga: Moyoko Anno, Aurélia Aurita, David B., Matthieu Blanchin, Frédéric Boilet, Nicolas de Crécy, Étienne Davodeau, Yōji Fukuyama, Emmanuel Guibert, Kazuichi Hanawa, Daisuke Igarashi, Little Fish, Taiyō Matsumoto, Fabrice Neaud, Loïc Néhou, Benoît Peeters, Frédéric Poincelet, David Prudhomme, François Schuiten, Joann Sfar, Kiriko Nananan, Hideji Oda, Kan Takahama, Jirō Taniguchi, Yoshiharu Tsuge, Vanyda i Naito Yamada.
L'esdeveniment New Manga Manifesto (ヌーベル漫画宣言, Nūberu manga sengen?) va tenir lloc a Tòquio del 29 de setembre al 14 d'octubre de 2001 com a part del festival art-Link, format per diverses exposicions a la Universitat de les Arts de Tòquio, a la SD602 Galeries Kingyo i Fuji no ma (藤の間?) i als voltants d'Ueno, i una conferència a l'Institut Franco-Japonès de Tòquio.

## Referències

* ↑ Bien que le mot « manga » soit pleinement intégré dans la langue française comme masculin, Frédéric Boilet parle de manga au féminin, genre utilisé pour ce mot en français jusque dans les années 1990, voir Manga#Genre et nombre du mot « manga » en français.
* ↑ Julien Bastide, « Naissance du terme Nouvelle Manga », boilet.net, 2001
* ↑ Manifeste de la Nouvelle Manga, boilet.net
* ↑ L'Événement Nouvelle Manga, boilet.net

## Vegeu també

* Manga
* Gekiga
* Amerimanga

## Enllaços externs

* La Nouvelle Manga en 2006 (castellà)
* Manifiesto de La Nouvelle Manga (castellà)
# Laothoe amurensis

Laothoe amurensis és una espècie de lepidòpter ditrisi de la família dels esfíngids (Sphingidae). Es distribueix des del sud de Finlàndia, est de Polònia, Belarús, Estònia, Letònia, Lituània, a través de la Rússia europea, nord del Kazakhstan i oest de Sibèria fins al Massís de l'Altai, Xina, Corea i Japó. L'eruga s'alimenta principalment de Populus tremula i Populus lancifolia, tot i que també accepta Salix i altres espècies de Populus.

## Referències

* ↑ «BioLib - Laothoe amurensios"» (en anglès). [Consulta: 20 maig 2024].

## Enllaços externs

* Sphingidae of the Western Palaearctic (anglès)
* Moths and Butterflies of Europe and North Africa (anglès)
# Lakxmi

Lakxmi (लक्ष्मी IAST lakṣmī) Mahalakxmi, també anomenada Xri (श्री) o Sri Devi, és la deessa de la fortuna, la riquesa, la bellesa i l'abundància o providència en l'hinduisme. És una figura divina benevolent.
És la xacti de Vixnu, la divinitat que preserva la creació. Quan apareix amb ell en la iconografia, pot estar-li abraçada quan aquest està dret o als seus peus quan se'l representa estirat.
Lakxmi es va refugiar a l'oceà de llet quan fou enviada pels déus a l'exili. Posteriorment va renéixer durant la batuda de l'oceà de llet.
Al Ramayana s'encarna com a Sita, al Mahabharata com a Draupadi i també com a Rukmini, dona de Krixna.

## Iconografia

Els seus atributs són la bellesa física, les joies, el lotus de l'Índia rosat (padma) i monedes d'or que sovint vessen de les seves mans. En representacions antigues se la representava prement-se un pit per a fer sortir la llet. També duu una corona al cap i un sari de color roig o verd i es troba dempeus o asseguda sobre un gran lotus obert. Sovint se la representa amb quatre braços i almenys amb una mà fent el gest de benedicció. A les dues vores hi ha elefants blancs amb les trompes alçades. El coriandre (धनिया dhanya) és una de les plantes que la representen, així com el śrīvatsa, un antic símbol de bona fortuna de l'Índia. A Indonèsia Lakxmi es venera tradicionalment sota la forma de Dewi Sri, la deessa de la fertilitat i de l'arròs.

## Vegeu també

* Vixnu
* Devi
* Lotus de l'Índia

## Enllaços externs

* Lakshmi: The Lotus Goddess Arxivat 2010-09-15 a Wayback Machine.
* Complete Lakshmi Mantra
* Mahalaxmi Temple, Ambabai Temple, Kolhapur Arxivat 2014-04-04 a Wayback Machine.
# Laomedont (desambiguació)

Laomedont (grec antic: Λαομέδων, de λαός 'poble' i µέδω 'comandar') és el nom dels personatges següents:
* Laomedont de Troia, rei de Troia, pare de Príam i constructor de les murades de la ciutat
* Laomedont de Mitilene, general d'Alexandre el Gran, sàtrapa de Síria
* Laomedont, nét de l'anterior, mort durant el setge de Troia (Pausànies, X 27.3; Quint d'Esmirna, II 293)
* Laomedont, fill d'Hèctor i Andròmaca (Dictis de Creta, III 20)
* Laomedont, pretendent de Penèlope (Apol·lodor, Epítome, VII 29)
* Laomedont, fill d'Hèracles i Meline (Apol·lodor, II 162)
* Laomedont o Lamedont, rei de Sició
# Lauren Cohan

Lauren Cohan (Filadèlfia, 7 de gener de 1982), és una actriu i model britànico-estatunidenca.

## Biografia

Cohan va néixer a Filadèlfia, i va viure de petita a Cherry Hill (Nova Jersey), abans de traslladar-se al Regne Unit. Va graduar-se a la Universitat de Winchester King Alfred's, on va estudiar drama i literatura anglesa. Des d'aleshores va dividir el seu temps i treball entre Londres i Los Angeles.

## Carrera

Va debutar en el cinema el 2005 a la pel·lícula Casanova. El 2006 va protagonitzar la seqüela de la pel·lícula National Lampoon's Van Wilder, Van Wilder 2: Rise of Taj en el paper de la Charlotte Higginson. El seu següent paper fou el 2007 a la pel·lícula Float. També va aparèixer a la tercera temporada de la sèrie de televisió Supernatural en el paper de la Bela Talbot, una lladre que ajudava els germans Winchester. Va continuar en el món de la televisió en la segona temporada de Diaris de Vampirs, va interpretar a Maggie Greene a The Walking Dead del 2012 al 2022.

## Filmografia
### Actriu

Cinema :
| Any | Títol | Paper | Notes |
| 2005 | Casanova | Sister Beatrice | |
| 2006 | Van Wilder: The Rise of Taj | Charlotte Higginson | |
| 2008 | Float | Emily Fulton | |
| 2010 | Young Alexander the Great | Leto | |
| 2010 | Practical | Lauren | |
| 2012 | Death Race 3 | September Jones | Convidat |
| 2014 | Reach Me | Kate | |
| 2014 | Reach Me | Kate | |
| 2016 | The Boy | Greta | |
| 2016 | Batman contra Superman: L'alba de la justícia | Martha Wayne | Convidat |
| 2017 | All Eyez on Me | Leila Steinberg | |
| 2018 | Mile 22 | Alice Kerr | |
Televisió :
| Any | Títol | Paper | Notes |
| 2007 | Beautiful | Empleat de Forrester Creations | 1 episodi |
| 2007–2008 | Supernatural | Bela Talbot | 6 episodis |
| 2008 | Valentine | Joanna Clay | episodi: 1x01 |
| 2009 | Life | Jackie Rolder | episodi: 2x20 |
| 2010 | Modern Family | Recepcionista | episodi: 2x05 |
| 2010 | Cold Case | Rachel Malone | episodi: 7x16 |
| 2010 | CSI: NY | Meredith Muir | episodi: 6x13 |
| 2010–2012 | Diaris de Vampirs | Rose | 6 episodis |
| 2011 | Heavenly | Lily | episodi: 1x01 |
| 2011 | Chuck | Vivian McArthur Volkoff | 5 episodis |
| 2011–2018; 2020–2022 | The Walking Dead | Maggie Greene | 106 episodis |
| 2012 | Childrens Hospital | Lulu Pratt | episodi: 4x07 |
| 2013 | Law & Order: Special Victims Unit | Avery Jordan | episodi: 14x18 |
| 2013 | Tim & Eric's Bedtime Stories | Stephanie | episodi: 1x03 |
| 2016 | The Mindy Project | Ashley | episodis: 4x18-4x19 |
| 2019 | Whiskey Cavalier | Francesca "Frankie" Trowbridge | 13 episodis |
| 2023–present | The Walking Dead: Dead City | Maggie Greene | 6 episodis |

### Director

| Any | Títol | Notes |
| 2017 | DreamGirl | pel·lícula curta |

### Actriu de veu

| Any | Títol | Paper | Notes |
| 2014 | Archer | Juliana Calderon | 4 episodis |
| 2014 | Destiny | Exo Stranger | videojoc |
| 2021 | Invencible | Holly / War Woman | 4 episodis |
| 2022 | Catwoman: Hunted | Julia Pennyworth | |

## Enllaços externs

* Lloc web oficial (anglès)
# La Vancelle

La Vancelle (en alsacià Wànzel) és un municipi francès, situat a la regió del Gran Est, al departament del Baix Rin. L'any 1999 tenia 373 habitants.
Forma part del cantó de Sélestat, del districte de Sélestat-Erstein i de la Comunitat de comunes de Sélestat.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 203 | 213 | 240 | 244 | 294 | 373 |

## Administració

Llista d'alcaldes :
| Període | Identitat |
| 1977-1983 | François Gérard |
| 1983-1984 | Jules Woelfli |
| 1984-2008 | Robert Tschan |
| 2008- | Michèle Claver |
# Leptomys arfakensis

Leptomys arfakensis és una espècie de rosegador de la família dels murins, que viu a Nova Guinea. El seu nom específic, arfakensis, li ve del seu lloc d'origen, les muntanyes Arfak, que es troben a la península Vogelkop, de l'oest de Nova Guinea.

## Descripció

Es tracta d'un rosegador de mida mitjana, amb una longitud aproximada de cap i cos d'uns 15 centímetres i una longitud de cua d'aproximadament 14 centímetres. Les seves extremitats posteriors fan uns 3,6 centímetres i les seves orelles uns 2 centímetres.
El seu pelatge és de color marró grisos a la part superior i d'un color crema pàl·lid a les parts inferiors. La cua no està coberta de pèls i té dos grups de bigotis força llargs a banda i banda del musell.
Aquesta espècie té una mida de cos més gran que les espècies Leptomys paulus i Leptomys ernstmayri, i lleugerament més petita que Leptomys elegans i Leptomys signatus. Morfològicament és més semblant a L. elegans, i més propera a aquesta espècie pel que fa a dimensions cranials, encara que es diferència per tenir una cos més petit, unes eminències hipotènars més pronunciades a les extremitats posteriors, la manca de la cúspide t7 a la segon molar superior, típica de la resta d'espècies excepte Leptomys paulus, i un molars més petits i estrets. Destaca en particular el seu excessivament reduït tercer molar (superior i inferior), i de vegades l'absència del tercer molar inferior.

## Referències

* ↑ Feldhamer, George A.; Drickamer, Lee C.; Vessey, Stephen H.; Merritt, Joseph F.; Krajewski, Carey Mammalogy: Adaptation, Diversity, Ecology (en anglès). 4ª. Baltimore: Johns Hopkins University Press, 2015. ISBN 9781421415888.
* 1 2 3 4 5 Musser, Guy G.; Helgen, Kristofer M.; Lunde, Darrin P. «Systematic Review of New Guinea Leptomys (Muridae, Murinae) with Descriptions of Two New Species» (PDF) (en anglès). American Museum Novitates. American Museum of Natural History, 3624, 10-09-2008, pàg. 60.
# Larva (Jaén)

Larva és un petit municipi de la província de Jaén (Espanya), enclavat en la comarca de Sierra Mágina. Limita a l'est amb el municipi de Quesada, del que va formar part fins a la seva segregació el 1924, i a l'oest amb el municipi de Cabra del Santo Cristo. La població de Larva es troba als peus de la serra del mateix nom.
# Larva (desambiguació)

«Larva» té aquests significats:
* Biografies: Harri Edvin Larva, atleta finlandès.
* Biologia: Larva, estadi del desenvolupament d'alguns animals.
** Larva naupli, 1a larva dels crustacis.
* Geografia: Larva (Jaén), municipi de Jaén (Espanya).
* Mitologia: Larves (mitologia), esperits malèfics en la mitologia romana.
# Larva

* Per a altres significats, vegeu «Larva (desambiguació)».
Les larves són les fases juvenils dels animals amb desenvolupament indirecte (amb metamorfosi) que tenen una anatomia, fisiologia i ecologia diferents de l'adult.
La fase larval és temporal amb la missió de permetre la dispersió de l'espècie (esponges i altres animals adults immòbils) o bé permetre acumular matèria nutritiva en altres animals amb ous amb poques substàncies de reserva.
Al cas dels insectes les larves són les primeres fases del desenvolupament post-embrionari. És habitual que en el llenguatge comú les larves reben sovint noms distints dels adults; aquest és el cas de paraules com eruga (papallones), cresa (mosques), o capgròs (granotes i gripaus). Les larves difereixen sempre significativament dels adults, en aspectes com la grandària, la forma externa, i fins i tot l'anatomia interna i la fisiologia (desenvolupament de les seves funcions). Les diferències guarden relació amb les diferències ecològiques, tant quant a hàbitat com quant als recursos emprats.

## Larves del regne animal

| Larva | Grup |
| Acàntor | Acantocèfals |
| Actinotroca | Foronidis |
| Actínula | Hidrozous |
| Amocetes | Hiperoartis |
| Anfiblàstula | Porífers |
| Auriculària | Holoturoïdeus |
| Bipinnària | Asteroïdeus |
| Braquiolària | Asteroïdeus |
| Capgròs | Amfibis |
| Celoblàstula | Porífers |
| Cercaria | Trematodes |
| Cidípida | Ctenòfors |
| Cifonauta | Briozous |
| Cipris | Cirrípedes |
| Coracidi | Cestodes |
| Dauer | Nematodes |
| Diplèurula | Equinoderms |
| Diporpa | Monogenis |
| Doliolària | Crinoideus |
| Doliolària | Holoturoïdeus |
| Equinoderoide | Nematomorfs |
| Equinoplúteus | Equinoïdeus |
| Eruga | Insectes |
| Estomoblàstula | Porífers |
| Estrongiloide | Nematodes |
| Gloquidi | Bivalves |
| Hexacanta o Oncosfera | Cestodes |
| Infusoriforme | Rombozous |
| Larva de Desor | Heteronemertins |
| Larva de Göte | Turbel·laris |
| Larva de Müller | Turbel·laris |
| Metacercària | Trematodes |
| Microfilària | Nematodes |
| Miracidi | Trematodes |
| Mitrària | Poliquets |
| Naupli | Crustacis |
| Ofioplúteus | Ofiuroïdeus |
| Oncomiracidi | Monogenis |
| Pandora | Cicliòfors |
| Parenquímula | Porífers |
| Pedivelígera | Bivalves |
| Pericalimna | Escafòpodes |
| Pil·lidi | Nemertins |
| Plànula | Cnidaris |
| Plerocercoide | Cestodes |
| Plúteus | Equinoïdeus |
| Plúteus | Ofiuroïdeus |
| Pseudotrocòfora | Poliplacòfors |
| Rabditoide | Nematodes |
| Rèdia | Trematodes |
| Tornària | Enteropneusts |
| Trocòfora | Trocozous |

## Vegeu també

* Nimfa
* Metamorfosi

## Referències

* ↑ «Larva». Gran Enciclopèdia Catalana. Barcelona: Grup Enciclopèdia Catalana.
# La baixada de cal Verge

La baixada de cal Verge és un indret situat a Castellar del Vallès. Es tracta concretament del tram final del carrer Major, allà on el carrer descendeix sobtadament, a l'alçada de Cal Calissó.
Cap als anys quaranta del segle XX aquest indret de la vil·la era especialment actiu, ja que en pocs metres s'hi trobaven gran quantitat de comerços i espais comuns com la botiga del Rovira, el carnisser, la fàbrica de gasoses dels germans Masaveu (els Calissó), els antics Safareigs municipals, el forn de Montserrat o cal Tornes i la casa de la família Vergés, que per deformació donà nom a aquest indret: la baixada de Cal Verge. Al principi de la baixada es troba cal Fustaneres, casa natal del poeta Joan Arús i Colomer, on segons els professor Joan Blanquer, s'hi ensenyava a cosir.

## Referències

* ↑ Blanquer, Joan. Castelar en el meu record. Ajuntament de Castellar del Vallès, 1999.
# La badia de la sang

La badia de la sang (títol original en italià: Reazione a catena) és una pel·lícula italiana dirigida per Mario Bava el 1971. Ha estat doblada al català.

## Argument

Frank Ventura (Chris Avram) vol transformar el casal dels Donati en un lloc turístic, però la comtessa propietària dels llocs i paralítica s'oposa al projecte.
Un vespre la comtessa Federica Donati (Isa Miranda) és atacada pel seu marit el comte Filippo Donati (Giovanni Nuvoletti). A continuació el comte és mort i el seu cos dissimulat a la badia. Es troba una nota desesperada prop del cadàver, la policia conclou que és suïcidi. Dues joves parelles penetren a la propietat, se separen i mentre Brunhilda (Brigitte Sky) s'anirà a banyar nua a la badia, els tres altres seran massacrats per arma blanca després d'haver penetrat al casal. Brunhilda posa el peu en una corda i sense voler fa pujar el cadàver del comte...

## Repartiment

* Claudine Auger: Renata
* Luigi Pistilli: Albert
* Claudio Camaso: Simon
* Anna Maria Rosati: Laura
* Chris Avram: Frank Ventura
* Leopoldo Trieste: Paolo Fossati
* Laura Betti: Anna Fossati
* Brigitte Skay: Brunhilda
* Isa Miranda: Comtessa Federica Donati
* Paola Montenero: Denise
* Nicoletta Elmi: La filla de Renata i Albert
* Guido Boccaccini: Duke
* Roberto Bonanni: Robert
* Giovanni Nuvoletti: Comte Filippo Donati
* Renato Cestiè: Renata & Albert fill (no surt als crèdits)
* Nicoletta Elmi: Renata & Albert fille (no surt als crèdits)

## Al voltant de la pel·lícula

* En competició al Festival internacional del cinema fantàstic d'Avoriaz 1973.

## Referències

* ↑ esadir.cat. La badia de la sang. esadir.cat.
# La bacant

La bacant és una escultura (fosa en bronze) de 49,5 x 80,8 x 17,3 cm realitzada a Caldes de Montbui per Manolo Martínez Hugué l'any 1934, la qual es troba al Museu Nacional d'Art de Catalunya.

## Context històric i artístic

Sense renunciar a la representació de la figura humana i emprant un tema propi de l'escultura clàssica, Manolo Hugué s'apropa en aquesta obra als llenguatges més innovadors de l'escultura moderna, fins al punt que La bacant, que pertany a l'etapa de maduresa de l'artista, es pot considerar no només una de les obres més rellevants de la seua producció, sinó també una de les seues millors aportacions a l'escultura del seu temps.
Fou adquirida l'any 1971 i el seu número de catàleg al MNAC és el 113762.

## Descripció

Esculpida després del seu retorn definitiu a Catalunya, la gènesi d'aquesta obra va lligada a uns condicionaments molt específics, en tractar-se d'una obra d'encàrrec. Concretament, Hugué va rebre l'encàrrec d'una editorial de modelar un relleu que havia d'anar col·locat a la part superior d'una vitrina. L'artista va haver d'adaptar la figura a l'espai arquitectònic concret i, a diferència del que és habitual en la representació d'una bacant, la va girar d'esquena a l'espectador. Al mateix temps va retallar la figura tot prescindint del fons per tal de potenciar-ne el volum i aconseguir d'aquesta manera que fes l'efecte que era una escultura exempta. L'origina posició de la figura, un cos femení de formes robustes i arrodonides, el seu accentuat dinamisme i el tractament rugós de la superfície contribueixen a posar en relleu els extraordinaris valors plàstics d'aquesta obra.

## Referències

* 1 2 Museu Nacional d'Art de Catalunya (català)
* 1 2 3 Mercè Doñate a Guia del Museu Nacional d'Art de Catalunya. Barcelona: MNAC, 2004. ISBN 8480431369. Pàgs. 284-285.

## Enllaços externs

* 'La bacant' de Manolo Hugué, fusió bàquica del classicisme i l'avantguarda - Vilaweb (català)
* YouTube
# Liešťany

Liešťany és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1332.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce :: Obec Liešťany». [Consulta: 24 desembre 2021].